Upravni odjel za urbanizam, komunalni sustav i ekologiju Grada Bakra, na temelju članka 94. Zakona o komunalnom gospodarstvu (Narodne novine broj 68/18, 110/18)  i članaka 6. i 73. Općeg poreznog zakona (Narodne novine broj 115/16, 106/18) objavljuje

**JAVNI POZIV**

**za podnošenje prijave nastanka obveze plaćanja komunalne naknade, promjene osobe obveznika ili promjene drugih podataka bitnih za utvrđivanje**

**obveze plaćanja komunalne naknade**

Pozivaju se pravne i fizičke osobe da temeljem članka 94. st. 2. Zakona o komunalnom gospodarstvu (Narodne novine broj 68/18, 110/18) i članka 73. st.1. Općeg poreznog zakona (Narodne novine broj 115/16, 106/18) podnesu  **prijavu nastanka obveze plaćanja komunalne naknade, promjene osobe obveznika ili promjene drugih podataka bitnih za utvrđivanje obveze plaćanja komunalne naknade u roku 15 dana** od dana nastanka obveze komunalne naknade, promjene osobe obveznika ili promjene drugih podataka bitnih za utvrđivanje obveze plaćanja komunalne naknade.

Pod drugim podatcima bitnim za utvrđivanje obveze plaćanja komunalne naknade smatra se promjena obračunske površine nekretnine ili promjena namjene nekretnine.

Ako obveznik plaćanja komunalne naknade ne prijavi obvezu plaćanja komunalne naknade, promjenu osobe obveznika ili promjenu drugih podataka bitnih za utvrđivanje obveze plaćanja komunalne naknade u propisanom roku, dužan je platiti komunalnu naknadu od dana nastanka obveze.

Obrazac prijave komunalne naknade može se podići u pisarnici Grada Bakra ili preuzeti *ovdje*

Popunjena prijava s prilozima dostavlja se na adresu Grad Bakar, p.p. 6, 51222 Bakar ili na e-mail: [pisarnica@bakar.hr](mailto:pisarnica@bakar.hr) ili na fax: 051/455-741.

*Obrazloženje*

Obveza plaćanja komunalne naknade propisna je člankom 92. Zakona o komunalnom gospodarstvu (Narodne novine br. 68/18 i 110/18).

Zakon o komunalnom gospodarstvu <https://narodne-novine.nn.hr/clanci/sluzbeni/2018_07_68_1393.html>

Komunalna naknada je prihod proračuna Grada Bakra koji se koristi za financiranje održavanja i građenja komunalne infrastrukture, a može se na temelju odluke predstavničkog tijela jedinice lokalne samouprave koristiti i za financiranje građenja i održavanja objekata predškolskog, školskog, zdravstvenog i socijalnog sadržaja, javnih građevina sportske i kulturne namjene te poboljšanja energetske učinkovitosti zgrada u vlasništvu jedinice lokalne samouprave, ako se time ne dovodi u pitanje mogućnost održavanja i građenja komunalne infrastrukture.

Odluka o komunalnoj naknadi i Odluka o vrijednosti boda za izračun komunalne naknade (Službene novine Grada Bakra br. 12/18) <http://www.bakar.hr/sluzbene-novine/item/1126-sluzbene-novine-grada-bakra-br-12-18>

Komunalna naknada plaća se za:

1. stambeni prostor

2. garažni prostor

3. poslovni prostor

4. građevinsko zemljište koje služi obavljanju poslovne djelatnosti

5. neizgrađeno građevinsko zemljište

Komunalnu naknadu plaća vlasnik odnosno korisnik nekretnine za koju je Zakonom o komunalnom gospodarstvu i Odlukom o komunalnoj naknadi određena obveza plaćanja komunalne naknade.

Korisnik nekretnine plaća komunalnu naknadu:

1. ako je na njega obveza plaćanja te naknade prenesena pisanim ugovorom

2. ako nekretninu koristi bez pravne osnove ili

3. ako se ne može utvrditi vlasnik.

Vlasnik nekretnine solidarno jamči za plaćanje komunalne naknade ako je obveza plaćanja te naknade prenesena na korisnika nekretnine pisanim ugovorom

Obveza plaćanja komunalne naknade nastaje:

1. danom izvršnosti uporabne dozvole odnosno danom početka korištenja nekretnine koja se koristi bez uporabne dozvole

2. danom sklapanja ugovora kojim se stječe vlasništvo ili pravo korištenja nekretnine

3. danom pravomoćnosti odluke tijela javne vlasti kojim se stječe vlasništvo nekretnine

4. danom početka korištenja nekretnine koja se koristi bez pravne osnove

Komunalna naknada obračunava se po četvornome metru (m²) površine nekretnine za koju se utvrđuje obveza plaćanja komunalne naknade, i to za:

1. stambeni, poslovni i garažni prostor po jedinici korisne površine koja se utvrđuje na način propisan Uredbom o uvjetima i mjerilima za utvrđivanje zaštićene najamnine (»Narodne novine«, br. 40/97.)

2. građevinsko zemljište koje služi obavljanju poslovne djelatnosti i neizgrađeno građevinsko zemljište po jedinici stvarne površine.

Osoba za kontakt

Tanja Bruketa

telefon: 455-754

fax: 455-741

e-mail: Tanja.Bruketa@bakar.hr

prijem stranaka:

ponedjeljak-srijeda-petak 8,00-11,00

utorak-četvrtak 12,00 – 15,00

Pročelnik

Davor Skočilić, mag.ing.aedif.